Embraer C-390 Millennium

**Embraer C-390 Millennium** – vidutinio dydžio karinis transporto lėktuvas, gaminamas Brazilijos kompanijos Embraer. Tai yra didžiausias ir sunkiausias šios kompanijos gaminamas orlaivis.

Orlaivio projektavimas prasidėjo 2000-ųjų viduryje, o pirmosios idėjos buvo sukurti Embraer E serijos lėktuvą, dydžiu panašų į Lockheed C-130 Hercules karinį orlaivį. Nuo pat pradžių kompanija siekė orlaivį gaminti su turboreaktyviniais varikliais vietoje turbosraigtinių variklių. Projekto kūrimą palaikė tiek Brazilijos vyriausybė, tiek šalies karinės oro pajėgos. 2008 m. vyriausybė skyrė 440 mln. JAV dolerių projekto vystymui.

2009 m. balandį „Embraer“ gavo 1,5 mlrd. JAV dolerių dviejų orlaivio prototipų sukūrimui.

2015 m. vasario 3 d. abu prototipai atliko savo pirmuosius skrydžius. 2019 m. rugsėjo 4 d. pirmasis orlaivis buvo pristatytas Brazilijos karinėms oro pajėgoms. 2019 m. lapkritį Dubajaus oro šventės metu kompanija patvirtinto orlaivio pavadinimą „C-390 Millennium“, skirtą tarptautinėms rinkoms. Taip pat šiuo metu buvo patvirtinti orlaivio užsakymai iš Portugalijos, Vengrijos, Nyderlandų, Austrijos ir Švedijos oro pajėgų.

C-390 gali būti sukonfigūruotas atlikti įvairias įprastines operacijas, tokias kaip karių, VIP asmenų ir krovinių gabenimas, ir specializuotas logistikos operacijas, tokias kaip degalų papildymas ore. Orlaivis gali pakelti iki 26 t svorio krovinius. 2024 m. vienas toks orlaivis kainavo apie 80 mln. eurų.

2025 m. birželio 18 d. Lietuvos kariuomenės Karinės oro pajėgos patvirtino planus užsakyti 3 „Embraer C-390 Millennium“ lėktuvus.

2025 m. spalio 29 d. sudarė sutartį ir sumokėjo avansą 200 mln. Brazilijai.

## Operatoriai
Šalys, naudojančios C-390:

* 
* 
* 

Šalys, ketinančios įsigyti:

* 
* 
* 
* 
* 
* 
* 
* 

## Techniniai duomenys

*Duomenys iš Aviation Week*, Embraer

**Bendrosios charakteristikos**

* **[[Įgula (mašinos)|Įgula]]:** Trys (du pilotai, vienas krovinio inžinierius)
* **Keliamoji galia:** 26 000 kg (57 000 svarų) / 80 karių / 74 pacientų ir 8 medikai / 66 parašiutininkai / 7 vnt. 463L tipo standartinių krovinio padėklų / 6 vnt. 463L tipo standartinių krovinio padėklų ir 36 kariai
* **Ilgis:** 35.2 m (115 ft 6 in)
* **[[Sparno mojis]]:** 35,05 m (115 pėdos 0 colių)
* **Aukštis:** 11,84 m (38 pėdos 10 colių)
* '''Maksimalus kilimo svoris'''**:** 86 999 kg (191 800 svarų)
* **Kuro bakų talpa:** 23 000 - 35 000 kg (50 700 - 77 160 svarų) su 3 pagalbiniais kuro bakais
* **Naudingas krovinys:** 26 000 kg (57 320 svarų)
* **Krovinių skyriaus dydis (ilgis × aukštis × plotis)**: 18,5 m × 3,0 m × 3,4 m (60,6 pėdos × 9,8 pėdos × 11,3 pėdos)
* **Jėgainė:** 2 reaktyviniai varikliai IAE V2500-E5, išvystantys po 139,4 kN (31 330 svarų) traukos

**Skrydžio duomenys**

* **[[Greitis]]:**
** **[[V greičiai|maksimalus]]:** 988 km/h (614 mylios per valandą, 533 mazgai)
** **kreiserinis:** 870 km/h (540 mylių per valandą, 470 mazgų), 0,8 macho
** **smukos:** 193 km/h (120 mylių per valandą, 104 mazgų) prietaisinio greičio oro atžvilgiu (IAS)
* **Skrydžio nuotolis:** 
** 5 020 km (3 120 mylių, 2 710 jūrmylių) su 14 000 kg (31 000 svarų) kroviniu
** 2 720 km (1 470 mylių; 1,690 jūrmylių) su 23 000 kg (51,000 svarų) kroviniu
** 2 000 km (1 080 mylių; 1,240 jūrmylių) su 26 000 kg (57,000 svarų) kroviniu
* **Pervarymo nuotolis:** 
** 6 240 km (3 880 mylių, 3 370 jūrmylių) 
** 8 460 km (4 570 jūrmylių; 5 260 mylių) su papildomais kuro bakais
* '''Skrydžio lubos'''**:** 11 000 m (36 000 pėdų)

**Ginkluotė**

* **Fiksuoti pakabos taškai:** 3; su galimybe naudoti POD Optical / IR Rafael Litening II / IFR Cobham 900E

**Avionika**

* Rockwell Collins Pro Line Fusion

; Sistemos ir įranga

* RWR (angl. *chaff & flare*) - raketų gaudyklė (netikrų taikinių sistema) - priešraketinė sistema (savigyna)
* DIRCM (angl. *Directional Infrared Countermeasures*) - kryptinė infraraudonųjų spindulių sistema (savigyna)
* Kuro papildymo ore sistema
* Sudvejinta vaizdo projektavimo į piloto akis (HUD) sistema
* Su naktinio matymo sistema suderinamas pilotų kabinos apšvietimas 
* CCDP (angl. *Continuously Computed Drop Point*) - automatinė krovinio išmetimo taško apskaičiavimo sistema
* CDS (angl. *Container Delivery System*)
* LVAD (angl. *Low Velocity Airdrop Delivery*) - sistema krovinių išmetimui skrendant mažau greičiu
* EEPGS (angl. *Emergency Electric Power Generator System*) - oro srautu varomas avarinis generatorius (angl. RAT / Ram Air Turbine)

## Šaltiniai

## Nuorodos

* Oficiali svetainė